TOP คว้ารางวัล “องค์กรต้นแบบด้านสิทธิมนุษยชนดีเด่น” 2 ปีซ้อน
TOP รับรางวัลองค์กรต้นแบบด้านสิทธิมนุษยชนดีเด่น ประจำปี 2564 ประเภทภาคธุรกิจขนาดใหญ่ โดยได้รับรางวัลต่อเนื่องเป็นปีที่ 2
TOP รับรางวัลองค์กรต้นแบบด้านสิทธิมนุษยชนดีเด่น ประจำปี 2564 ประเภทภาคธุรกิจขนาดใหญ่ โดยได้รับรางวัลต่อเนื่องเป็นปีที่ 2
30 ก.ย. 2564

นายวิรัตน์ เอื้อนฤมิต ประธานเจ้าหน้าที่บริหารและกรรมการผู้จัดการใหญ่ บริษัท ไทยออยล์ จำกัด (มหาชน) หรือ TOP รับมอบรางวัลองค์กรต้นแบบด้านสิทธิมนุษยชนดีเด่น ประจำปี 2564 ประเภทภาคธุรกิจขนาดใหญ่ จากนายสมศักดิ์ เทพสุทิน รัฐมนตรีว่าการกระทรวงยุติธรรม จัดโดยกรมคุ้มครองสิทธิและเสรีภาพ ซึ่ง บริษัท ไทยออยล์ จำกัด (มหาชน) ได้รับรางวัลนี้เป็นปีที่สองติดต่อกัน  พิธีดังกล่าวจัดขึ้นผ่านระบบออนไลน์
โดยรางวัลนี้มีวัตถุประสงค์เพื่อกระตุ้น ให้องค์กรภาคส่วนต่างๆ ตระหนักถึงความสำคัญในด้านสิทธิมนุษยชน เคารพในหลักการสิทธิมนุษยชน  โดยคณะกรรมการขับเคลื่อนงานสิทธิมนุษยชนของประเทศไทย กรมคุ้มครองสิทธิเสรีภาพ ได้ดำเนินการคัดเลือกองค์กรภาครัฐ รัฐวิสาหกิจ ธุรกิจ และองค์กรไม่แสวงหากำไร เพื่อเป็นองค์กรต้นแบบด้านสิทธิมนุษยชนที่สามารถถ่ายทอดการเป็นแบบอย่างที่ดีด้านสิทธิมนุษยชนและขยายผลต่อยอดไปยังองค์กรอื่น ในการเสริมสร้างสังคมแห่งการเคารพสิทธิมนุษยชนอย่างยั่งยืน